b'\n_START_ARTICLE_\nSacile\n_START_PARAGRAPH_\nSacile on kaupunki Pordenonen maakunnassa Friuli-Venezia Giulian alueella Koillis-Italiassa. Kaupungissa on pari kymment\xc3\xa4 tuhatta asukasta._NEWLINE_Sacilea on sanottu "Serenissiman puutarhaksi" (La Serenissima on Venetsian tasavallan lempinimi) siell\xc3\xa4 olevien palatsien mukaan, joita on rakennettu Livenzajoen rannalle Venetsian tasavallan ylh\xc3\xa4is\xc3\xb6lle.\n_START_SECTION_\nMaantiede\n_START_PARAGRAPH_\nSacilen historiallinen keskusta sijaitsee Livenzajoen kahdessa saaressa. Saarista ei tiedet\xc3\xa4, ovatko ne keinotekoisesti rakennettuja vai luonnon muodostamia.'